'n Kleurvolle gesinsfees vir 'n goeie doel | Maroela Media
Die Colour Splash Fees beloof om 'n kleurvolle familie-vriendelike sportbyeenkoms te wees. (Foto: Verskaf)
Die Colour Splash‑fees op Rawsonville wat tussen die Paarl en Worcester geleë is, beloof om die kleurvolste gesinsvriendelike sportbyeenkoms te wees.
Dié fees vind op Saterdag 3 November plaas en word in samewerking met die Kleinspan‑kleuterskool en die Rawsonville‑gemeenskap aangebied. Die fees bied 'n verskeidenheid sportaktiwiteite soos fietswedrenne, pretdrawwe, toutrek en raak-rugby aan. Vir diegene wat hul litte wil losmaak, is daar 'n Zumba‑byeenkoms.
Daar sal ook 'n kleurvolle 2 km‑ en 8 km‑pretdraf wees. "Elke sportaktiwiteit gaan 'n poeier-stasie met 'n verskeidenheid kleuresakkies hê om die dag mee op te helder," lui 'n verklaring.
Dié sakkies sal gedurende die sportaktiwiteite in die lug gegooi word om 'n vrolike, kleurvolle atmosfeer te skep.
Buiten al die sportaktiwiteite gaan daar ook 'n verskeidenheid stalletjies wees met smullekker kos, handwerk, 'n biertent, 'n verskeidenheid wyne van plaaslike wynkelders en hope vermaak vir die jongspan – afgerond met 'n plattelandse kuier met platejoggies en musiekoptredes.
Die doel van die Colour Splash‑fees is om in die plaaslike gemeenskap terug te ploeg deur die dag se winste te skenk.
Vir meer inligting en kaartjieverkope, besoek die webtuiste by www.coloursplash.co.za of kontak i[email protected].
Op die oogaf lyk kleurfeeste na vet pret, wat dit seker tot 'n mate is. Maar gaan doen asb navorsing, en vind self uit by watter geloofsgroep kleurfeeste se wortels lê…. voordat jy of jou kinders betrokke raak. Ek weet almal sal nie saamstem nie, maar indien jy bereid is om te kies teen die verkeerde dinge, gaan doen jou navorsing en wees ingelig.
Ons moet in liefde waarsku
Mohammed dan as die kinders niks van die geloof weet nie en hulself net kom geniet dan is Bekommerd reg om te waarsku, want Jesus se ons almal wat in die geloof is is die watchmen – gaan lees in Ezekiel 33 – want as ons nie waarsku nie en hulle nie repent nie se Jesus gaan ons verantwoordelik gehou word vir hulle bloed, maar as ons waarsku soos Bekommerd doen en hulle kies om nie te repent nie dan is hulle bloed nie op ons hande nie want ons het gedoen wat die skrif vereis het. Kom ons wees… Lees meer »
ai ai ai… Wat sal ons lewe wees sonder PRET mense. Die bybel STAAN, wanneer jy as mens afgod maak van enige iets is di verkeerd. maw… As jy nie genoeg kan kry daarvan of SONDER dit kan klaar kom nie. Dan is dit verkeerd, dieselfde me t drank, kan jy matig geniet. God het nooooooit gese ons mag GLAD nie drink of glad nie tv kyk of GLAD nie pret he of glo nie. So hou tog die geloof hier uit, dis bloot pret. O ja het vergeet in vandag se lewe mag kinders mos nie pret he nie.… Lees meer »